ai4bharat/Pralekha huggingface dataset:
রেলমন্ত্রক
অক্সিজেন এক্সপ্রেস জাতির উদ্দেশ্যে ২৭ হাজার ৬০০ মেট্রিক টন তরল অক্সিজেন সরবরাহ করেছে
৩৯২ টি অক্সিজেন এক্সপ্রেস এ পর্যন্ত দেশে অক্সিজেন সরবরাহ করেছে
অক্সিজেন এক্সপ্রেস ১৬০৩ টি ট্যাঙ্কারের মাধ্যমে ১৫ টি রাজ্যে তরল মেডিকেল অক্সিজেন এ পর্যন্ত সরবরাহ করেছে
নতুন দিল্লি, ০৮ জুন, ২০২১
দেশে বর্তমান কোভিড-১৯ জনিত পরিস্থিতিতে ভারতীয় রেল অক্সিজেন এক্সপ্রেস মারফত তরল মেডিকেল অক্সিজেন বিভিন্ন রাজ্যে সরবরাহের প্রক্রিয়া অব্যাহত রেখেছে। এর পাশাপাশি, ভারতীয় রেল এ পর্যন্ত ২৭ হাজার মেট্রিক টন তরল মেডিকেল অক্সিজেন সরবরাহ করেছে। ভারতীয় রেল ১৬০৩ টি ট্যাংকার মারফত মোট ২৭৬০০ মেট্রিক টন তরল মেডিকেল অক্সিজেন সরবরাহ করেছে।
মোট ৩৯২ টি অক্সিজেন এক্সপ্রেস বিভিন্ন রাজ্যে অক্সিজেন সরবরাহ করে তাদের যাত্রা শেষ করেছে।
এর পাশাপাশি, ২১ টি ট্যাংকার মারফত ৪ টি অক্সিজেন ভর্তি এক্সপ্রেস যাতে ৩৮১ মেট্রিক টন তরল মেডিকেল অক্সিজেন রয়েছে, তা বর্তমানে যাত্রা পথে রয়েছে।
তামিলনাড়ুতে ৩ হাজার ৭০০ মেট্রিক টন তরল মেডিকেল অক্সিজেন সরবরাহ করা হয়েছে।
তেলেঙ্গানা অন্ধ্রপ্রদেশ এবং কর্নাটকে যথাক্রমে ২৭০০,৩০০০ এবং ৩৩০০ মেট্রিক টন তরল মেডিকেল অক্সিজেন পাঠানো হয়েছে।
বিগত ৪৫ দিন পূর্বে গত ২৪ এপ্রিল মহারাষ্ট্রে ১২৬ মেট্রিক টন অক্সিজেন সরবরাহ করে অক্সিজেন এক্সপ্রেসের যাত্রা শুরু হয়। রাজ্যগুলির প্রয়োজনে সময়মতো অক্সিজেন সরবরাহ করাই ভারতীয় রেলের লক্ষ্য।
রেলের পক্ষ থেকে এ পর্যন্ত ১৫ টি রাজ্যে তরল মেডিকেল অক্সিজেন সরবরাহ করা হয়েছে। এই রাজ্যগুলির মধ্যে রয়েছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু, হরিয়ানা, তেলেঙ্গানা, পাঞ্জাব, কেরালা, দিল্লি, উত্তরপ্রদেশ, ঝাড়খন্ড, এবং আসাম।
এই ১৫ টি রাজ্যের ৩৯ টি শহরে অক্সিজেন সরবরাহ করা হয়েছে। এই শহর গুলির মধ্যে রয়েছে, উত্তরপ্রদেশের লখনৌ, বারানসী, কানপুর, বেরিলি, গোরখপুর এবং আগ্রা।
মধ্যপ্রদেশের সাগর, জব্বলপুর, কাটনি এবং ভোপাল।
মহারাষ্ট্রের নাগপুর, নাসিক, পুনে, মুম্বাই এবং সোলাপুর।
তেলেঙ্গানার হায়দ্রাবাদ। হরিয়ানার ফরিদাবাদ গুরগাঁও। দিল্লির তুঘলকাবাদ, দিল্লি ক্যান্টনমেন্ট এবং ওখলা।
রাজস্থানের কোটা এবং কনকপুর। কর্নাটকের বেঙ্গালুরু। উত্তরাখণ্ডের দেরাদুন। অন্ধপ্রদেশের নেল্লোর, গুন্টুর, তাদিপাত্রি এবং বিশাখা পত্তনম। কেরালার এরনাকুলাম। তামিলনাড়ুর তিরুভাল্লুর, চেন্নাই, তুতিকোরিন, কোয়েম্বাটুর এবং মাদুরাই। পাঞ্জাবের ভাতিন্ডা এবং ফিলাউর। আসামের কামরূপ এবং ঝাড়খন্ডের রাঁচি।
রেলের পক্ষ থেকে এই অক্সিজেন নেওয়া হচ্ছে পশ্চিমাঞ্চলের হাপা, বরোদা, মুন্ড্রা থেকে। পূর্বাঞ্চলের রাউরকেল্লা, দুর্গাপুর,, টাটানগর এবং আঙ্গুল থেকে। এরপর সেগুলি সরবরাহ করা হচ্ছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু হরিয়ানা তেলেঙ্গানা, পাঞ্জাব, কেরালা, দিল্লি, উত্তর প্রদেশ এবং আসামের বিভিন্ন স্থানে।
CG/ SB
(Visitor Counter : 167
বিজ্ঞানওপ্রযুক্তিমন্ত্রক
বিজ্ঞানীরা পূর্ব হিমালয়ে ভূকম্পের ভূতাত্ত্বিক প্রমাণ পেয়েছেন
নয়াদিল্লি, ০৮ ফেব্রুয়ারি, ২০২১
বিজ্ঞানীরা আসাম ও অরুণাচল প্রদেশ সীমান্ত লাগোয়া হিমেবস্তি গ্রামে একটি ভূমিকম্পের প্রথম ভূতাত্ত্বিক প্রমাণ পেয়েছেন। ঐতিহাসিকরা এই প্রাকৃতিক বিপর্যয়কে সাদিয়া ভূকম্প হিসাবে ইতিহাসে লিপিবদ্ধ করেছেন। এই ভূকম্পের ফলে ঐ এলাকায় ব্যাপক ক্ষতি হয় এবং খ্রীস্টপূর্ব ১৬৯৭ সালে সীমান্ত লাগোয়া ঐ গ্রামটি ধ্বংস হয়ে যায়।
বিজ্ঞানীদের এই আবিষ্কার পূর্ব হিমালয় অঞ্চলে ভূমিকম্পের ঝুঁকি-প্রবণ এলাকাগুলির মানচিত্র নির্মাণে সাহায্য করতে পারে। এর ফলে, এই অঞ্চলে নির্মাণ কাজ ও পরিকল্পনা প্রণয়নের ক্ষেত্রে আরও সুবিধা পাওয়া যাবে।
ঐতিহাসিক নথিপত্রে পূর্ব হিমালয় অঞ্চল বরাবর বারবার ভূমিকম্পের ঘটনা ঘটলেও তার ভূতাত্ত্বিক প্রমাণ বিশেষ নেই। তাই, প্রশ্ন ওঠে কিভাবে এই প্রাকৃতিক বিপর্যয়গুলি লোকচক্ষুর আড়ালে থেকে গিয়েছিল। আরও প্রশ্ন ওঠে কিভাবে এই ভূমিকম্পগুলি পূর্ব হিমালয় অঞ্চলে ভূমিকম্পের গতি-প্রকৃতি নির্ধারণে দিশা দেখাতে পারে। উল্লেখ করা যেতে পারে, হিমালয়ের এই অঞ্চলে লক্ষ লক্ষ মানুষের বাস।
কেন্দ্রীয় বিজ্ঞান ও প্রযুক্তি দপ্তরের অধীন ওয়াদিয়া ইন্সটিটিউট অফ হিমালয়ান জিওলজি  গবেষণা প্রতিষ্ঠানের বিজ্ঞানীরা অরুণাচল প্রদেশের হিমেবস্তি গ্রামে ব্যাপক খনন কাজ চালিয়েছে। প্রতিষ্ঠানের এই উদ্যোগের ফলে ১৬৯৭ খ্রীস্টপূর্বের সাদিয়া ভূমিকম্পের একাধিক প্রমাণ মিলেছে। বিজ্ঞানীরা এই ভূকম্পকে আধুনিক ভূতাত্ত্বিক প্রযুক্তির মাধ্যমে বিশ্লেষণ করে দেখেছেন।
ভূকম্পের এলাকায় ক্ষয়ক্ষতির পরিমাণ নিরূপণে বিজ্ঞানীরা সেখান থেকে ২১টি রেডিও কার্বন নমুনা সংগ্রহ করেছে। পরীক্ষা-নিরীক্ষার সময় বিজ্ঞানীরা আরও জানতে পেরেছেন, সেই সময় সুবনসিরি নদী যে পথে নীচের দিকে অগ্রসর হয়েছে, সেখানে বন্যার ঘটনা ঘটেছিল এবং এই বন্যার দরুণ ব্যাপক ভূমিক্ষয় হয়। স্বাভাবিকভাবেই এই ভূমিক্ষয়ের প্রভাব সেই অঞ্চলের ওপর পড়ে এবং ভূমিকম্পের ঘটনাও ঘটে। পরবর্তী ছ’মাস ধরে এই ভূকম্পের প্রভাব প্রতিফলিত হয়। ‘সায়েন্টিফিক রিপোর্ট’ শীর্ষক এক জার্নালে সম্প্রতি এই সমীক্ষা প্রতিবেদন প্রকাশিত হয়েছে।
প্রতিরক্ষামন্ত্রক
মনোহর পারিকরের নামে ইন্সটিটিউট ফর ডিফেন্স স্টাডিজ অ্যান্ড অ্যানালিসিসের নামকরণ করেছেন প্রতিরক্ষামন্ত্রী
নয়াদিল্লী, ১৫ নভেম্বর, ২০২১
প্রতিরক্ষামন্ত্রী শ্রী রাজনাথ সিং নতুন দিল্লীতে আজ  প্রাক্তন প্রতিরক্ষামন্ত্রী প্রয়াত মনোহর পারিকরের নামানুসারে ইন্সটিটিউট ফর ডিফেন্স স্টাডিজ অ্যান্ড অ্যানালিসিসের নতুন নামকরণ করেছেন। এই প্রতিষ্ঠানের নতুন নাম এখন থেকে মনোহর পারিকর ইন্সটিটিউট ফর ডিফেন্স স্টাডিজ অ্যান্ড অ্যানালিসিস । প্রতিরক্ষামন্ত্রী এই প্রতিষ্ঠানটির সভাপতি। সম্প্রতি প্রতিষ্ঠানের সাধারণ সভায় এর নতুন নামকরণের বিষয়ে একটি প্রস্তাব পাশ হয়।
প্রতিরক্ষামন্ত্রী তাঁর ভাষণে প্রয়াত মনোহর পারিকরকে শ্রদ্ধা জানান। তিনি বলেন, প্রতিরক্ষামন্ত্রীর দায়িত্ব পালনের সময় শ্রী পারিকর এই প্রতিষ্ঠানের মানোন্নয়নে উদ্যোগী হয়েছিলেন। তাঁদের ব্যক্তিগত সম্পর্কের স্মৃতি চারণা করে শ্রী সিং বলেন, প্রাক্তন প্রতিরক্ষামন্ত্রীর সংশ্লিষ্ট ক্ষেত্রে সুস্পষ্ট ধারণা ছিল। তিনি প্রতিরক্ষা সরঞ্জাম দেশে উৎপাদনে উৎসাহী ছিলেন। রাজনীতির সঙ্গে সামরিক ব্যবস্থার সমন্বয় ঘটানোর ক্ষেত্রে তাঁর ভূমিকা ছিল অনস্বীকার্য। উরি হামলার জবাব দিতে শ্রী পারিকরের প্রতিরক্ষামন্ত্রী থাকার সময় ২০১৬ সালে জঙ্গী বিরোধী অভিযান চালানো হয়। স্বশস্ত্র বাহিনীর এক পদ এক পেনশন নীতির সিদ্ধান্ত গ্রহণের জন্য শ্রী পারিকর স্মরণীয় হয়ে থাকবেন।
এমপি-আইডিএসএ-র বিভিন্ন কাজকর্মের কথা উল্লেখ করে প্রতিরক্ষামন্ত্রী বলেন, প্রতিরক্ষা, জাতীয় নিরাপত্তা এবং আন্তর্জাতিক সম্পর্কের নীতি নির্ধারণের ক্ষেত্রে দীর্ঘ ৬ দশক ধরে এই প্রতিষ্ঠান গুরুত্বপূর্ণ ভূমিকা পালন করছে। এখানে শিক্ষাবিদ ও বিভিন্ন গবেষকরা নানা দেশের সরকারি দপ্তরের সঙ্গে একযোগে কাজ করেন। এর ফলে একবিংশ শতাব্দীর বিভিন্ন সমস্যা মোকাবিলায় সুবিধা হয়।
প্রতিরক্ষামন্ত্রী পরিবর্তনশীল আন্তর্জাতিক নিরাপত্তা প্রেক্ষাপটে সকলকে আরও সতর্ক থাকার পরামর্শ দেন। কোভিড-১৯ মহামারীর মতো অদৃশ্য শত্রুর মোকাবিলা করার প্রসঙ্গটিও তিনি উত্থাপন করেন। এই প্রতিষ্ঠানের সঙ্গে যুক্ত ব্যক্তিরা শক্তিশালী ভারত গড়তে আরও গুরুত্বপূর্ণ গবেষণা এবং নীতি নির্ধারণে সহায়তা করবে বলে তিনি আশা করেন। এ কাজে সরকারের পক্ষ থেকে সব ধরণের সহায়তার আশ্বাস দেওয়া হয়েছে।
শ্রী সিং আজ এই প্রতিষ্ঠানের ছাদে থাকা সৌরবিদ্যুৎ উৎপাদনকারী প্ল্যান্টটিকে ১০০ কিলোওয়াট গ্রিডের সঙ্গে যুক্ত করেন। সরকারি প্রতিষ্ঠানের ছাদে সৌরশক্তি উৎপাদনের অঙ্গ হিসেবে নতুন ও পুনর্নবীকরণযোগ্য জ্বালানী মন্ত্রক এমপি-আইডিএসএ ছাদে সৌর বিদ্যুৎ উৎপাদনের জন্য এই প্ল্যান্টটি স্থাপন করেছে। এর ফলে এই প্রতিষ্ঠানে বছরে বিদ্যুতের জন্য ১৪ লক্ষ টাকা সাশ্রয় হচ্ছে। অনুষ্ঠানে প্রতিরক্ষামন্ত্রী ওপেন এয়ার জিমেরও উদ্বোধন করেন। তিনি বলেন, মহামারীর আবহে সুস্থ থাকা এবং রোগ প্রতিরোধ ক্ষমতা বৃদ্ধি করা অত্যন্ত জরুরি। অনুষ্ঠানে এই প্রতিষ্ঠানের সঙ্গে যুক্ত ব্যক্তিদের কয়েকটি গবেষণাধর্মী বইয়েরও উদ্বোধন করা হয়। এমপি-আইডিএসএ-র মহা নির্দেশক শ্রী সুজন আর চিনয় প্রতিরক্ষামন্ত্রীর বিভিন্ন সময় নানা পরামর্শের প্রসঙ্গ উল্লেখ করেন। তিনি বলেন দূরদর্শী নেতা মনোহর পারিকরের প্রতিরক্ষা ক্ষেত্রে বিভিন্ন কাজের স্বীকৃতি স্বরূপ এই প্রতিষ্ঠান তাঁর নামে করা হল।
CG/CB/NS
(Visitor Counter : 171
রেলমন্ত্রক
কার্বন নিঃসরণের পরিমাণ শূন্যতে নামিয়ে এনে ভারতীয় রেল বিশ্বের বৃহত্তম পরিবেশ-বান্ধব রেল নেটওয়ার্ক হয়ে উঠতে চলেছে
নতুন দিল্লি, ৪ জুন, ২০২১
ভারতীয় রেল বিশ্বের বৃহত্তম পরিবেশ-বান্ধব রেল নেটওয়ার্ক হয়ে ওঠার লক্ষ্যে মিশন মোড ভিত্তিতে কাজ করছে। এই লক্ষ্যে রেল ২০৩০-এর আগেই কার্বন নিঃসরণের পরিমাণ শূন্যতে নামিয়ে আনার পরিকল্পনা নিয়েছে। ভারতীয় রেল সার্বিক ভাবে পরিবেশ বান্ধব, ব্যয় সাশ্রয়ী, পরিষেবার ক্ষেত্রে আরও বেশি সুদক্ষ, নিয়মানুবর্তিতা এবং যাত্রী স্বাচ্ছন্দ্যে আরও বেশি আধুনিক হয়ে উঠছে। নতুন ভারতের ক্রমবর্ধমান চাহিদা মেটাতেই রেলের এই পরিকল্পনা। ভারতীয় রেল পরিবেশ সুরক্ষার স্বার্থে ব্যাপক বৈদ্যুতিকিকরণ, জল ও কাগজ সংরক্ষণ এবং বন্যপ্রাণীর সুরক্ষায় একাধিক গুরুত্বপূর্ণ পদক্ষেপ নিয়েছে।
ভারতীয় রেলে বৈদ্যুতিকিকরণের কাজ ২০১৪-র তুলনায় প্রায় ১০ গুণ বৃদ্ধি পেয়েছে। এই লক্ষ্যে রেল ২০২৩-এর মধ্যে বাকি ব্রডগেজ রুটগুলিতেও বৈদ্যুতিকিকরণের কাজ শেষ করার পরিকল্পনা নিয়েছে। একই ভাবে রেল কার্বন নিঃসরণের পরিমাণ কমাতে পরিবেশ-বান্ধব পরিবহণের জন্য ডেডিকেটেড ফ্রেইট করিডোর গড়ে তুলছে। ইতিমধ্যেই রেল লুধিয়ানা থেকে ডানকুনি পর্যন্ত ইস্টার্ন করিডর এবং দাদরি থেকে জওহরলাল নেহরু পোর্ট ট্রাস্ট পর্যন্ত ওয়েস্টার্ন করিডর নির্মাণ করছে।
ভারতীয় রেল এবং ভারতীয় শিল্প মহাসংঘ  রেলের পরিবেশ-বান্ধব উদ্যোগগুলিতে সহায়তার জন্য ২০১৬-র জুলাই মাসে একটি সমঝোতাপত্র স্বাক্ষর করে। ইতিমধ্যেই রেলের ৩৯টি ওয়ার্কশপ, ৭টি উৎপাদন ইউনিট, ৮টি লোকোশেড এবং একটি স্টোর ডিপোকে পরিবেশ-বান্ধব হিসেবে গড়ে তোলা হয়েছে। ভারতীয় রেল জলবায়ু পরিবর্তনজনিত বিষয়গুলির প্রেক্ষিতে ঝুঁকি মূল্যায়ণ এবং বিপর্যয় ব্যবস্থাপনা সম্পর্কিত বিভিন্ন পন্থা-পদ্ধতি গ্রহণ করেছে। ভারতীয় রেলের বিভিন্ন রাষ্ট্রায়ত্ব সংস্থা ঝুঁকি মূল্যায়ণ এবং বিপর্যয় ব্যবস্থাপনার বিষয়ে অংশীদারদের সচেতন করে তুলতে দীর্ঘমেয়াদি ভিত্তিতে ব্যবস্থা গ্রহণ করেছে। ঝুঁকি মূল্যায়ণ ও বিপর্যয় ব্যবস্থাপনার ক্ষেত্রে ভারতীয় রেলের এই উদ্যোগ জলবায়ু পরিবর্তন সম্পর্কিত প্যারিস চুক্তির প্রেক্ষিতে ভারত সরকারের অঙ্গিকারগুলি পূরণে সাহায্য করছে এবং জাতীয় বিপর্যয় ব্যবস্থাপনাতেও বড় অবদান রাখছে।
CG/BD/AS
(Visitor Counter : 152
প্রধানমন্ত্রীরদপ্তর
রাষ্ট্রসংঘের সাধারণসভার নব-নির্বাচিত অধ্যক্ষা প্রধানমন্ত্রীর সঙ্গে সাক্ষাৎ করলেন
নয়াদিল্লি, ১০ আগস্ট,২০১৮
রাষ্ট্রসংঘের সাধারণসভার নব-নির্বাচিত অধ্যক্ষা শ্রীমতী মারিয়া ফার্নান্দা এসপিনোসা গার্সেস শুক্রবার  প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
রাষ্ট্রসংঘের ৭৩তম সাধারণসভার অধ্যক্ষা পদে নির্বাচিত হওয়ায় শ্রীমতী এসপিনোসা’কে প্রধানমন্ত্রী অভিনন্দন জানান। রাষ্ট্রসংঘের সাধারণসভার আসন্ন অধিবেশন সম্পর্কে শ্রীমতী এসপিনোসা তাঁর অগ্রাধিকারের বিষয়গুলির ব্যাপারে প্রধানমন্ত্রীকে জানান। নতুন দায়িত্ব ও কর্তব্য পালনে শ্রীমতী এসপিনোসা’কে ভারতের পক্ষ থেকে পূর্ণ ও গঠনমূলক সহযোগিতার আশ্বাস দেন প্রধানমন্ত্রী।
দুই নেতা সন্ত্রাসবাদ সহ বিভিন্ন আন্তর্জাতিক চ্যালেঞ্জের ক্ষেত্রে রাষ্ট্রসংঘের আরও কড়া পদক্ষেপ গ্রহণের প্রয়োজনীয়তা, রাষ্ট্রসংঘের সংস্কার এবং জলবায়ুর পরিবর্তনের বিষয়গুলি নিয়ে আলোচনা করেন।
CG/BD/SB……
(Visitor Counter : 110
সড়কপরিবহণওমহাসড়কমন্ত্রক
প্রতিরক্ষামন্ত্রী শ্রী রাজনাথ সিং এবং সড়ক পরিবহন ও মহাসড়ক মন্ত্রী শ্রী নীতিন গড়করি আগামীকাল রাজস্থানের বারমেরে এন এইচ- ৯২৫-এ-র সত্তা- গন্ধব প্রসারিত অংশে জরুরি অবতরণ ক্ষেত্রের উদ্বোধন করবেন
নতুন দিল্লি, ০৮ সেপ্টেম্বর, ২০২১
এই প্রথম দেশে জাতীয় সড়ককে ভারতীয় বিমানবাহিনীর বিমান জরুরি অবতরণের জন্য ব্যবহার করা হবে। রাজস্থানের বারমের-এর দক্ষিনে ৯২৫-এ নম্বর জাতীয় সড়কের গন্ধব ভাকসার বিভাগে জরুরি অবতরণ ক্ষেত্র বা এমার্জেন্সি ল্যান্ডিং ফিল্ডের আগামীকাল উদ্বোধন করবেন প্রতিরক্ষামন্ত্রী শ্রী রাজনাথ সিং এবং সড়ক পরিবহন ও মহাসড়ক মন্ত্রী শ্রী নীতিন গড়করি। তাঁরা বিমানের জরুরি অবতরণের অনুশীলনও পর্যবেক্ষণ করবেন।
ভারতের জাতীয় সড়ক কর্তৃপক্ষ, ন্যাশনাল হাইওয়ে অথরিটি অফ ইন্ডিয়া ৯৩৫-এ জাতীয় সড়কে তিন কিলোমিটার এলাকা ভারতীয় বিমান বাহিনীর বিমানের জরুরি অবতরণের জন্য নির্মাণ করেছে। গাগারিয়া- বাখাসর এবং সাত্তা- গন্ধব শাখায় ১৯৬.৯৭ কিলোমিটার দীর্ঘ রাস্তাটি নির্মাণের খরচ হয়েছে ৭৬৫.৫২ কোটি টাকা। ভারতমালা পরিযোজনা প্রকল্পে এটি নির্মাণ করা হয়েছে। রাস্তাটি আন্তর্জাতিক সীমানায় অবস্থিত বারমের এবং জলরে জেলার সঙ্গে সংযোগ করবে। পশ্চিমাঞ্চলীয় সীমান্ত এলাকায় অবস্থিত এই অংশটি ভারতীয় সেনাবাহিনীর সতর্ক প্রহরার ক্ষেত্র ছাড়াও দেশের মৌলিক কাঠামোকে শক্তিশালী করবে।
জরুরি অবতরণ স্ট্রিপ ছাড়াও ভারতীয় বিমানবাহিনী ও সেনাবাহিনীর প্রয়োজনীয়তা অনুসারে এই প্রকল্পের কুন্দনপুরা, সিংহানিয়া ও বাখাসার গ্রামে তিনটি হেলিপ্যাড নির্মাণ করা হয়েছে। জরুরি অবতরণ ক্ষেত্রটি তৈরি করতে ১৯ মাস সময় লেগেছে। এই অবতরণ ক্ষেত্রটি তৈরি শুরু হয়েছিল ২০১৯ সালের জুলাই মাসে এবং তার শেষ হয় চলতি বছরের জানুয়ারিতে।
CG/ SB
(Visitor Counter : 186
সংস্কৃতিমন্ত্রক
আন্তর্জাতিক জাদুঘর দিবস উপলক্ষে ন্যাশনাল গ্যালারি অফ মর্ডান আর্ট একটি অডিও ভিজ্যুয়াল গাইড অ্যাপ-এর সূচনা করেছে
নতুন দিল্লি, ১৮ মে, ২০২১
জাতীয় জাদুঘর দিবস উপলক্ষে নতুন দিল্লির ন্যাশনাল গ্যালারি অফ মর্ডান আর্ট একটি অডিও ভিজ্যুয়াল গাইড অ্যাপ-এর সূচনা করেছে। এই অ্যাপের মাধ্যমে স্মার্ট ফোনে যে কোনো জায়গা থেকে যে কোনো সময় দর্শকেরা জাদুঘরের মূল্যবান ভারতীয় আধুনিক শিল্প সম্পর্কে নানান কাহিনী জানতে এবং শুনতে পারবেন। এই অ্যাপে জাদুঘরের গ্যালারি জুড়ে প্রদর্শিত আধুনিক শিল্পকলাগুলির আবিষ্কার সম্পর্কে অডিও ভিজ্যুয়ালের মাধ্যমে নানান তথ্য তুলে ধরা হয়েছে।
গুগল প্লে স্টোর এবং অ্যাপেল অ্যাপ স্টোরে এই অ্যাপটি পাওয়া যাবে। ব্যবহারকারীদের অ্যাপটি ডাউনলোড করতে হবে। তবে অ্যাপটি ডাউনলোড করতে আগ্রহী নয় এমন দর্শকদের জন্য এই অ্যাপ্লিকেশনের একটি ওয়েব সংস্ককরণ পাওয়া যাবে। কিন্তু তার জন্য কিউআর কোড স্ক্যান করা প্রয়োজন। এই ন্যাশনাল গ্যালারি অফ মর্ডান আর্ট-এর অ্যাপে জাদুঘরে চিত্র অডিও ভিডিও মাধ্যমে তুলে ধরা হয়েছে। এতে জাদুঘরের দর্শনার্থীদের অভিজ্ঞতা বৃদ্ধি পাবে। শিল্পের বিবরণ, শিল্পকর্মের পেছনে চিন্তাভাবনা ইত্যাদি আকর্ষণীয় গল্প উঠে এসেছে এই অ্যাপে।
এই অ্যাপের সূচনার অনুষ্ঠানে ন্যাশনাল গ্যালারি অফ মর্ডান আর্ট-এর মহানির্দেশক শ্রী অদ্যৈত গদনায়ক জানান, এর ফলে দর্শনার্থীদের সঙ্গে শিল্পকলার এক অন্তরঙ্গ যোগ গড়ে উঠবে। বাচ্চা থেকে যুব সকলের কাছেই এই অ্যাপটি গ্রহণযোগ্য হয়ে উঠবে বলে তিনি জানান।
CG/SS/SKD/
(Visitor Counter : 150
প্রধানমন্ত্রীরদপ্তর
স্ট্যাচু অফ ইউনিটি-র সঙ্গে রেল যোগাযোগে পর্যটকরা যেমন উপকৃত হবেন তেমনি কর্মসংস্থানের সুযোগ হবে: প্রধানমন্ত্রী
নতুন দিল্লি, ১৭ জানুয়ারি, ২০২১
প্রধানমন্ত্রী শ্রী নরেন্দ্র মোদী বলেছেন, কেভাদিয়ার সঙ্গে সমস্ত স্থানের রেলপথে যোগাযোগ একটি স্মরণীয় ঘটনা যা সকলেরই গর্বের বিষয়। শ্রী মোদী আজ গুজরাটের কেভাদিয়ার সঙ্গে আটটি স্থানের রেল যোগাযোগের ভিডিও কনফারেন্সের মাধ্যমে উদ্বোধন করেন।
প্রধানমন্ত্রী বলেন, কেভাদিয়ার সঙ্গে চেন্নাই, বারানসী, রেওয়া, দাদার, এবং দিল্লির রেলপথে সংযোগ করা হয়েছে। এছাড়া কেভাদিয়া ও প্রতাপনগরের মধ্যে মেমু সার্ভিস চালু করা হয়েছে। এর পাশাপাশি, ডভোই- চান্ডোড শাখায় ব্রডগেজ লাইন ও চান্ডোড- কেভাদিয়ার মধ্যে নতুন রেলপথের সংযোগ কেভাদিয়ার উন্নয়নে নতুন অধ্যায়ের সূচনা করবে। এর ফলে পর্যটকরা যেমন উপকৃত হবেন তেমনি স্থানীয় আদিবাসী সম্প্রদায়ের মানুষ কর্মসংস্থানের সুযোগ পাবে।
এই নতুন রেলপথটি নর্মদার কারনালি, পইচা এবং গরুড়েশ্বরের মতো ধর্ম বিশ্বাসের স্থান গুলির সঙ্গে সংযোগ স্থাপন করবে।
যুবওক্রীড়াবিষয়কমন্ত্রক
ডিজিটাল ইন্ডিয়া কর্মসূচির সাফল্য আজ বিশ্বে প্রমাণিত, জাতীয় নতুন শিক্ষানীতি এক বৈপ্লবিক পদক্ষেপ
জলন্ধরের এক কলেজের সমাবর্তন উৎসবে মন্তব্য তথ্য ও সম্প্রচার মন্ত্রীর
নয়াদিল্লি, ২১ সেপ্টেম্বর, ২০২২
কেন্দ্রীয় তথ্য ও সম্প্রচার তথা ও ক্রীড়া ও যুব বিষয়ক মন্ত্রী শ্রী অনুরাগ সিং ঠাকুর বলেছেন যে দেশের তরুণ প্রজন্মের মগজ চালান রোধে তাঁদের মেধা বৃদ্ধির কাজে আমাদের সহায়তা করে যেতে হবে।
শ্রী ঠাকুর জলন্ধরের দোয়াবা কলেজের ৬৫তম সমাবর্তন উৎসবে ভাষণদানকালে আরও বলেন যে আমাদের ডিজিটাল ইন্ডিয়া কর্মসূচি কতটা সফল হয়ে উঠতে পারে তা বিশ্ববাসীর কাছে আজ প্রমাণিত। এই কর্মসূচির সফলতার পথ ধরে দেশে আর্থিক লেনদেনের ক্ষেত্রে ইউপিআই ব্যবহারের গতি ও মাত্রাও অনেক বৃদ্ধি পেয়েছে। ক্রীড়া, শিক্ষা, দক্ষতা বিকাশ এবং আঞ্চলিক ভাষায় পঠনপাঠনের বিষয়গুলি নতুন শিক্ষানীতিতে অন্তর্ভুক্ত হয়েছে বলে তিনি উল্লেখ করেন। তাঁর মতে, এ হল কেন্দ্রীয় সরকারের এক বৈপ্লবিক তথা রূপান্তরমুখী পদক্ষেপ। ‘স্কিল ইন্ডিয়া কর্মসূচি’র আওতায় দেশের তরুণ ও যুবকরা এখন আরও বেশি মাত্রায় কর্মসংস্থানের সুযোগ লাভ করছেন। দক্ষতা অর্জনের মাধ্যমে দেশে ও বিদেশে উন্নত কর্মজীবন গড়ে তোলার সুযোগও এখন তাঁদের সামনে প্রসারিত।
শ্রী ঠাকুর বলেন, বর্তমান যুগ হল নারী ক্ষমতায়নের যুগ। দেশের প্রায় প্রতিটি ক্ষেত্রে বিশেষত, শিক্ষা ও ক্রীড়াক্ষেত্রে মহিলারা এখন জোরকদমে এগিয়ে চলেছেন। পরিবর্তনশীল ভারতের এ হল এক আদর্শ প্রতিচ্ছবি। তিনি বলেন, বিশ্ব অর্থনীতিতে ভারত এখন একাদশ স্থানের অধিকারী। এ হল আমাদের কাছে এক বিশেষ গর্বের বিষয়। ধনী-দরিদ্র নির্বিশেষে জীবনের প্রতিটি ক্ষেত্রের সঙ্গে যুক্ত মানুষ ‘ডিজিটাল ইন্ডিয়া কর্মসূচি’টিকে মনেপ্রাণে গ্রহণ করার মাধ্যমে দেশের স্বপ্নকে সফল করে তুলেছেন।
অনুষ্ঠানের সূচনায় শ্রী অনুরাগ সিং ঠাকুর কলেজ প্রাঙ্গণে একটি গাছের চারাও রোপণ করেন।
(PG/SKD/DM/
সড়কপরিবহণওমহাসড়কমন্ত্রক
জাতীয় মহাসড়কে অসাধারণ সাফল্যের নিরিখে নীতিন গড়করি ‘জাতীয় মহাসড়ক শ্রেষ্ঠ সম্মান’ প্রদান করলেন
নয়াদিল্লি, ১৫ জানুয়ারি, ২০২০
কেন্দ্রীয় সড়ক পরিবহণ ও মহাসড়ক এবং অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি দেশে বিশ্বমানের সড়ক পরিকাঠামো নির্মাণে অসাধারণ সাফল্যের নিরিখে ‘জাতীয় মহাসড়ক শ্রেষ্ঠ সম্মান’ প্রদান করেন। এই উপলক্ষে আয়োজিত অনুষ্ঠানে তিনি বলেন, গত বছর প্রতিদিন গড়ে ২৯ কিলোমিটার সড়ক নির্মাণ করা হয়েছে। মন্ত্রী আশা প্রকাশ করেন, আগামীদিনে দৈনিক ৫০ কিলোমিটার সড়ক নির্মাণ করা সম্ভব হবে।
এই বছর পুরস্কারের জন্য মনোনয়ন জমা দেওয়ার প্রক্রিয়া শুরু হয়েছিল ১৯শে আগস্ট থেকে। একটি নিরপেক্ষ এবং স্বাধীন প্রক্রিয়ার মাধ্যমে পুরস্কারপ্রাপকদের বাছাই করা হয়। যে সাতটি বিভাগে পুরস্কার দেওয়া হয়েছে সেগুলি হল – প্রকল্প ব্যবস্থাপনা, টোল সংগ্রহ ব্যবস্থাপনা, মহাসড়ক নিরাপত্তা, রক্ষণাবেক্ষণ ও পরিচালন, উদ্ভাবন, প্রতিকূল পরিস্থিতিতে কাজ করা এবং পরিবেশ-বান্ধব মহাসড়ক নির্মাণ।
এই সাতটি বিভাগে ১০৪টি দরখাস্ত দেশের নানা প্রান্ত থেকে জমা পড়েছে। তিন মাস ধরে এগুলি বিশ্লেষণের পর একটি সংক্ষিপ্ত তালিকা প্রকাশ করা হয়। এই তালিকা থেকে বিজয়ীদের একটি বিশেষজ্ঞ কমিটি নির্বাচন করে। ‘ফাস্ট্যাগ’ প্রযুক্তি সুন্দরভাবে বাস্তবায়নের কারণে যেসব টোল প্লাজা কর্তৃপক্ষ স্বয়ংক্রিয় পদ্ধতিতে টোল সংগ্রহ করেছে তাদেরকেও পুরস্কৃত করা হয়েছে।
CG/CB/DM
(Visitor Counter : 50
প্রধানমন্ত্রীরদপ্তর
কের পূজা উপলক্ষে ত্রিপুরার মানুষকে প্রধানমন্ত্রীর শুভেচ্ছা
নয়াদিল্লি, ১১ জুলাই, ২০২৩
প্রধানমন্ত্রী শ্রী নরেন্দ্র মোদী কের পূজা উপলক্ষে ত্রিপুরার বাসিন্দাদের শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন :
“কের পূজার এই পবিত্র তিথিতে সকলকে শুভেচ্ছা জানাই। ত্রিপুরায় অত্যন্ত উৎসাহ-উদ্দীপনার সঙ্গে এই উৎসব পালিত হচ্ছে। প্রত্যেকের জীবন আনন্দ ও সমৃদ্ধিময় হয়ে উঠুক, সর্বত্র শান্তি ও সমৃদ্ধি বিরাজ করুক এবং প্রত্যেকে সুস্বাস্থ্যের অধিকারী হোন সেই প্রার্থনাই করি।”
CG/CB/DM/
(
রেলমন্ত্রক
আগামী সোমাবর থেকে যাত্রী সাধারণের সুবিধার্থে আরও অতিরিক্ত ১২টি মেট্রো চলবে
কলকাতা, ২৪ জুলাই, ২০২১
মেট্রো যাত্রীদের সুবিধার্থে আগামী সোমবার  থেকে আপ ও ডাউন মিলিয়ে আরও ১২টি মেট্রো চালানোর সিদ্ধান্ত নিয়েছে মেট্রোরেল কর্তৃপক্ষ। এর ফলে সোম থেকে শুক্র ২০৮টি'র পরিবর্তে ২২০টি মেট্রো চলবে ।
২২০টি'র মধ্যে আপ ডাউন মিলিয়ে ১৫০ টি মেট্রোরেল চলবে দক্ষিণেশ্বর- কবি সুভাষের মধ্যে।সকাল ও সন্ধ্যায় ব্যস্ত সময়ে ৬মিনিট অন্তর মেট্রো চলবে।
দক্ষিণেশ্বর থেকে কবি সুভাষ, দমদম থেকে দক্ষিণেশ্বর, কবি সুভাষ থেকে দক্ষিণেশ্বর এবং দমদম থেকে কবিসুভাষের মধ্যে প্রথম ট্রেন পরিষেবা চালু হবে সকাল ৮-টার পরিবর্তে ৭.৩০ মিনিটে। অন্যদিকে, দক্ষিণেশ্বর থেকে কবি সুভাষ শেষ মেট্রো পরিষেবা পাওয়া যাবে রাত ৭.৪৮ মিনিটে । দমদম থেকে কবি সুভাষ এবং কবি সুভাষ থেকে দক্ষিণেশ্বর শেষ মেট্রো পরিষেবা পাওয়া যাবে রাত ৮টায় ।
শনিবার প্রয়োজনীয় কর্মীদের জন্য রক্ষাণাবেক্ষণ বিশেষ পরিষেবায় আপ ও ডাউন মিলিয়ে মোট ১০৪টি ট্রেন চলবে । কবি সুভাষ এবং দক্ষিণেশ্বরের মধ্যে সকাল ৮-টা থেকে বেলা সাড়ে ১১-টা পর্যন্ত প্রথম দফায় এই ট্রেন চলবে । বেলা সাড়ে তিনটে থেকে রাত ৭.৩০ মিনিট পর্যন্ত পরবর্তী পর্যায়ে এই ট্রেন চলবে । রবিবার সম্পূর্ণ ভাবে পরিষেবা বন্ধ থাকবে । ইস্ট-ওয়েস্ট মেট্রো পরিষেবা ক্ষেত্রে কোন পরিবর্তন করা হয়নি । কোন টোকেন টিকিট দেওয়া হবে না ।
CG/SS
(Visitor Counter : 26
প্রধানমন্ত্রীরদপ্তর
প্রধানমন্ত্রী বিভিন্ন যোগ আসনের একগুচ্ছ চিত্রিত করা ভিডিও সকলের সঙ্গে ভাগ করে নিয়েছেন
নতুনদিল্লি, ১৬ জুন ২০২৩
(প্রধানমন্ত্রী শ্রী নরেন্দ্র মোদী বিভিন্ন যোগ আসনের একগুচ্ছ চিত্রিত করা ভিডিও সকলের সঙ্গে ভাগ করে নিয়েছেন ।
প্রধানমন্ত্রী ট্যুইটে বলেছেন :
“যোগ ব্যায়াম শরীর ও মন উভয়ের জন্য খুব উপকারী, শক্তি, সহনশীলতা এবং শান্তি বৃদ্ধি করে । আসুন যোগকে আমাদের জীবনের একটি অঙ্গ করে তুলি এবং সুস্থতার পাশাপাশি শান্তির অনুভূতিকে এগিয়ে নিয়ে চলি । বিভিন্ন আসনের একগুচ্ছ চিত্রিত ভিডিও সকলের সঙ্গে ভাগ করে নিচ্ছি “।
CG/SS/CS….
পেট্রোলিয়ামওপ্রাকৃতিকগ্যাসমন্ত্রক
শ্রী ধর্মেন্দ্র প্রধান তরলীকৃত প্রাকৃতিক গ্যাসকে জ্বালানী হিসেবে ব্যবহারের সুবিধা সম্পর্কে সচেতনতা গড়ে তোলার আহ্বান জানিয়েছেন
নয়াদিল্লী, ৬ নভেম্বর, ২০২০
কেন্দ্রীয় পেট্রোলিয়াম ও প্রাকৃতিক গ্যাস এবং ইস্পাত মন্ত্রী শ্রী ধর্মেন্দ্র প্রধান তরলীকৃত প্রাকৃতিক গ্যাসকে জ্বালানী হিসেবে ব্যবহারের সুবিধা সম্পর্কে সংশ্লিষ্ট সকলের কাছে প্রচারের জন্য আহ্বান জানিয়েছেন। পরিবহণ ক্ষেত্রে তরলীকৃত প্রাকৃতিক গ্যাসকে জ্বালানী হিসেবে ব্যবহার- শীর্ষক এক ওয়েবিনারে বক্তব্য রাখার সময় মন্ত্রী বলেছেন, এই গ্যাস জ্বালানীর ভবিষ্যৎ এবং ব্যয় সাশ্রয়ী। তিনি বলেছেন, যদি এলএনজি-র বিষয়ে সঠিকভাবে প্রচার চালানো যায় তাহলে উপভোক্তারা এটি ব্যবহার করতে উৎসাহী হবেন।
মন্ত্রী বলেছেন, তরলীকৃত প্রাকৃতিক গ্যাস প্রচুর পরিমাণে রয়েছে এবং এর ব্যবহার বাড়ানোর বিষয়ে সরকার বিভিন্ন উদ্যোগ গ্রহণ করেছে। এই জ্বালানী পরিবেশ বান্ধব। এই প্রসঙ্গে তিনি জানিয়েছেন দেশ ক্রমশ গ্যাস ভিত্তিক অর্থনীতির দিকে এগোচ্ছে এবং টার্মিনাল, পাইপ লাইন, স্টেশন ইত্যাদি পরিকাঠামো গড়ে তুলতে প্রচুর বিনিয়োগ করা হচ্ছে।
CG/CB/NS
(Visitor Counter : 88
প্রধানমন্ত্রীরদপ্তর
পয়লা বৈশাখে সবার জন্য আনন্দ, শান্তি ও সমৃদ্ধি কামনা করেছেন প্রধানমন্ত্রী
নতুন দিল্লি, ১৫ এপ্রিল, ২০২২
প্রধানমন্ত্রী শ্রী নরেন্দ্র মোদী সকলকে পয়লা বৈশাখে বাংলা নববর্ষের আন্তরিক শুভেচ্ছা জানিয়েছেন!
এক ট্যুইট বার্তায় প্রধানমন্ত্রী বলেছেন :
“পয়লা বৈশাখের শুভেচ্ছা। বিশেষ এই অনুষ্ঠানটি বাঙালির অসামান্য সংস্কৃতিকেই প্রকাশ করে। আমি আশা করি আগামী বছরটি আনন্দ, শান্তি ও সমৃদ্ধি নিয়ে আসবে। আমাদের সব ইচ্ছা পূরণ হোক।”
CG/SD/SKD/
(
প্রধানমন্ত্রীরদপ্তর
পবিত্র রমজান মাসের শুরুতেই জনগণকে শুভেচ্ছা প্রধানমন্ত্রীর
নতুন দিল্লি, ২ এপ্রিল, ২০২২
প্রধানমন্ত্রী শ্রী নরেন্দ্র মোদী পবিত্র রমজান মাসের শুরুতেই জনগণকে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন,"পবিত্র রমজান মাসের শুরুতেই শুভেচ্ছা। পবিত্র এই রমজান মাস দরিদ্র মানুষের সেবায় সকলকে অনুপ্রাণিত করুক। পবিত্র এই মাসটি সমাজে শান্তি, সম্প্রীতি ও করুণার ভাবনার প্রসার ঘটাক।"
CG/BD/AS/
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ কর্মসূচি ২৯ কোটির মাইলফলক অতিক্রম করেছে
ভারতে গত ২৪ ঘন্টায় নতুন করে করোনা আক্রান্তের সংখ্যা ৫০,৮৪৮
সুস্থতার সংখ্যা বেড়ে হয়েছে ৯৬.৫৬ শতাংশ
দৈনিক আক্রান্তের হার পুনরায় কমে ২.৬৭ শতাংশ, লাগাতার ১৬ দিন ধরে ৫ শতাংশের নিচে রয়েছে
নতুন দিল্লি, ২৩ জুন, ২০২১
ভারতে কোভিড-১৯ টিকাকরণ কর্মসূচি উল্লেখযোগ্যভাবে ২৯ কোটির মাইলফলক অতিক্রম করেছে। আজ সকাল ৭ টা পর্যন্ত পাওয়া তথ্য অনুযায়ী দেশে মোট এপর্যন্ত ২৯ কোটি ৪৬ লক্ষ ৩৯ হাজার ৫১১ জনকে টিকা প্রদান করা হয়েছে। গত ২৪ ঘন্টায়
৫৪,২৪,৩৭৪ টি টিকার ডোজ দেওয়া হয়েছে।
এর মধ্যে ১ কোটি ১ লক্ষ ৪৫ হাজার ৩৮২ জন স্বাস্থ্যকর্মী প্রথম ডোজ এবং ৭১ লক্ষ ১৪ হাজার ০২১ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৭২ লক্ষ ৭০ হাজার ৮৮৯ জন কর্মী প্রথম ডোজ এবং ৯১ লক্ষ ৩৭ হাজার ৫১১ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ৬ কোটি ৫৯ লক্ষ ৪১ হাজার ৮৫৫ জন প্রথম ডোজ এবং ১৪ লক্ষ ২৮ হাজার ১১৭ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ৮ কোটি ২৮ লক্ষ ৯১ হাজার ১৩০ জন প্রথম ডোজ এবং ১ কোটি ৩১ লক্ষ ৫৭ হাজার ৫৬২ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৬ কোটি ৫৬ লক্ষ ৪৫ হাজার ২৪৮ জন প্রথম ডোজ এবং ২ কোটি ১৯ লক্ষ ০৭ হাজার ৭৯৬ জন দ্বিতীয় ডোজ পেয়েছেন।
ভারতে গত ২৪ ঘণ্টায় নতুন করে করোনায় আক্রান্তের সংখ্যা কমে হয়েছে ৫০ হাজার ৮৪৮। লাগাতার ১৬ দিন ধরে দৈনিক আক্রান্তের সংখ্যা ১ লক্ষের নিচে রয়েছে। কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সহযোগিতামূলক প্রয়াসের ফলেই এই সাফল্য মিলেছে।
দেশে সুস্পষ্টভাবে করোনায় আক্রান্তের সংখ্যা লাগাতার কমছে। আজ এই সংখ্যা দাঁড়িয়েছে ৬ লক্ষ ৪৩ হাজার ১৯৪। এদিকে গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ১৯,৩২৭ টি কমেছে, যা মোট আক্রান্তের কেবল ২.১৪ শতাংশ।
ভারতে দৈনিক ভিত্তিতে সুস্থতার সংখ্যা গত ৪১ দিন দৈনিক আক্রান্তের সংখ্যার তুলনায় বেশ কিছুটা বেশি রয়েছে। দেশে গত ২৪ ঘণ্টায় সুস্থ হয়েছেন ৬৮ হাজার ৮১৭ জন। এমনকি, গত ২৪ ঘণ্টায় নতুন করে করোনায় আক্রান্তের তুলনায় সুস্থতার সংখ্যা ১৭,৯৬৯ টি বেশি।
অতিমারির সূচনার সময় থেকে মোট আক্রান্ত ব্যক্তিদের মধ্যে এখনও পর্যন্ত ২ কোটি ৮৯ লক্ষ ৯৪ হাজার ৮৫৫ জন সুস্থ হয়েছেন। এদিকে, গত ২৪ ঘণ্টায় আরোগ্যলাভ করেছেন ৬৮ হাজার ৮১৭ জন। এর ফলে, সার্বিক সুস্থতার হার লাগাতার বেড়ে আজ দাঁড়িয়েছে ৯৬.৫৬ শতাংশে।
দেশে গত ২৪ ঘণ্টায় ১৯ লক্ষ ০১ হাজার ০৫ টি নমুনা পরীক্ষা হয়েছে। এর ফলে, মোট নমুনা পরীক্ষার সংখ্যা দাঁড়িয়েছে ৩৯ কোটি ৫৯ লক্ষ ৭৩ হাজার ১৯৮। দেশে একদিকে নমুনা পরীক্ষার হার বাড়ার সঙ্গে সঙ্গে সাপ্তাহিক ভিত্তিতে আক্রান্তের সংখ্যায় লাগাতার নিম্নমুখী প্রবণতা লক্ষ্য করা যাচ্ছে। সাপ্তাহিক ভিত্তিতে আক্রান্তের হার বর্তমানে ৩.১২ শতাংশ। অন্যদিকে, দৈনিক ভিত্তিতে আক্রান্তের হার কমে আজ হয়েছে ২.৬৭ শতাংশ। এর ফলে, দৈনিক আক্রান্তের হার লাগাতার ১৬ দিন ৫ শতাংশের নিচে রয়েছে।
CG/SB
(Visitor Counter : 159